**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

2020 թվականի \_\_\_\_\_\_ N\_\_-Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ՄԱՐՏԻ 10-Ի N 228-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 34-րդ հոդվածի 1-ին մասը՝ Հայաստանի Հանրապետության կառավարությունը ***որոշում է.***

1. Հայաստանի Հանրապետության կառավարության 2015 թվականի մարտի 10-ի «Հայաստանի Հանրապետության տարածք ներմուծվող առանձին ապրանքների նպատակային նշանակությունը հաստատող և որոշ ապրանքների նկատմամբ մաքսատուրքի վճարման արտոնություններ տրամադրող Հայաստանի Հանրապետության լիազոր պետական կառավարման մարմիններ սահմանելու և Հայաստանի Հանրապետության տարածք ներմուծվող առանձին ապրանքների նպատակային նշանակությունը հաստատող եզրակացության տրամադրման կարգը հաստատելու մասին» N 228-Ն որոշման N 1 հավելվածը շարադրել նոր խմբագրությամբ՝ համաձայն հավելվածի:

2. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը։

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

 ՎԱՐՉԱՊԵՏ Ն. ՓԱՇԻՆՅԱՆ

Հավելված

ՀՀ կառավարության

2020թ. \_\_\_\_\_\_\_\_ \_\_\_ թիվ \_\_\_ -Ն որոշման

«Հավելված N 1 ՀՀ կառավարության 2015

թվականի մարտի 10-ի N 228-Ն որոշման

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔ ՆԵՐՄՈՒԾՎՈՂ ԱՌԱՆՁԻՆ ԱՊՐԱՆՔՆԵՐԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՀԱՍՏԱՏՈՂ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԼԻԱԶՈՐ ՊԵՏԱԿԱՆ ԿԱՌԱՎԱՐՄԱՆ ՄԱՐՄԻՆՆԵՐԻ ՑԱՆԿՆ ԸՍՏ ՈԼՈՐՏՆԵՐԻ**

|  |  |
| --- | --- |
| Տրանսպորտի ոլորտում լիազոր մարմին | Հայաստանի Հանրապետությանտարածքային կառավարման և ենթակառուցվածքների նախարարություն |

|  |  |
| --- | --- |
| Առողջապահության ոլորտում պետական քաղաքականության մշակման և նորմատիվ իրավական կարգավորման գործառույթներ իրականացնող լիազոր մարմին  | Հայաստանի Հանրապետության առողջապահության նախարարություն |

|  |  |
| --- | --- |
| Արդյունաբերության ոլորտում պետական քաղաքականության մշակման և նորմատիվ իրավական կարգավորման գործառույթներ իրականացնող լիազոր մարմին  | Հայաստանի Հանրապետության էկոնոմիկայի նախարարություն |

|  |  |
| --- | --- |
| Անասնաբուժության և բուսասանիտարիայի բնագավառներում հսկողության ու վերահսկողության գործառույթներ իրականացնող լիազոր մարմին  | Հայաստանի Հանրապետությանսննդամթերքի անվտանգության տեսչական մարմին |

|  |  |
| --- | --- |
| Վառելիքաէներգետիկ համալիրի ոլորտում պետական քաղաքականության մշակման և նորմատիվ իրավական կարգավորման գործառույթներ իրականացնող լիազոր մարմին  | Հայաստանի Հանրապետությանտարածքային կառավարման և ենթակառուցվածքների նախարարություն |

|  |  |
| --- | --- |
| Ընդերքի շահագործման ոլորտում պետական գույքի կառավարման և պետական ծառայությունների մատուցման գործառույթներ իրականացնող լիազոր մարմին  | Հայաստանի Հանրապետությանտարածքային կառավարման և ենթակառուցվածքների նախարարություն |

|  |  |
| --- | --- |
| Պետության պաշտպանության ոլորտում պետական քաղաքականության մշակման և նորմատիվ իրավական կարգավորման գործառույթներ իրականացնող լիազոր մարմին | Հայաստանի Հանրապետության պաշտպանության նախարարություն |

|  |  |
| --- | --- |
| Տիեզերական գործունեության ոլորտում պետական քաղաքականության մշակման և նորմատիվ իրավական կարգավորման գործառույթներ իրականացնող լիազոր մարմին | Հայաստանի Հանրապետության բարձր տեխնոլոգիական արդյունաբերության նախարարություն |

|  |  |  |
| --- | --- | --- |
| Ներմուծվող ապրանքի բարձր որակի տավարի մսին դասելու հաստատում տրամադրող լիազոր մարմին | Հայաստանի Հանրապետությանսննդամթերքի անվտանգության տեսչական մարմին | » |

**Հ Ի Մ Ն Ա Վ Ո Ր ՈՒ Մ**

**«Հայաստանի Հանրապետության կառավարության 2015 թվականի մարտի 10-ի N 228-Ն որոշման մեջ փոփոխություն կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ**

1. **Իրավական ակտի անհրաժեշտությունը (նպատակը)**

Նախագծի ընդունումը պայմանավորված է Եվրասիական տնտեսական հանձնաժողովի խորհրդի 2012 թվականի հուլիսի 16-ի «Եվրասիական տնտեսական միության արտաքին տնտեսական գործունեության միասնական ապրանքային անվանացանկի և Եվրասիական տնտեսական միության միասնական մաքսային սակագների հաստատման մասին» N54 որոշման թվային նշագրումով համապատասխան ծանոթագրություններով (Примечания к единой Товарной номенклатуре внешнеэкономической деятельности Евразийского экономического союза) մանրամասնեցված և առանձնացված մի շարք ծածկագրերով դասակարգվող ապրանքների նկատմամբ վերոհիշյալ ծանոթագրություններով ներկայացված պահանջների պահպանումը ապահովելու նպատակով Հայաստանի Հանրապետության համապատասխան լիազոր մարմինների հստակեցման անհրաժեշտությամբ։

1. **Ընթացիկ իրավիճակը և առկա խնդիրները**

Ներկայումս գործող որոշմամբ սահմանված են մի շարք ոլորտների լիազոր մարմինների անվանումները, սակայն 23.03.2018թ. «Կառավարության կառուցվածքի և գործունեության մասին» թիվ ՀՕ-253-Ն ՀՀ օրենքում կատարված փոփոխությունների և լրացումների արդյունքում փոփոխվել է Կառավարության կառուցվածքում ընդգրկված նախարարությունների լիազորությունները և անվանումները, ինչպես նաև ներկայումս անհրաժեշտություն է առաջացել համապատասխան ծանոթագրության համար սահմանել տիեզերային գործունեության ոլորտում պետական քաղաքականության մշակման և նորմատիվ իրավական կարգավորման գործառույթներ իրականացնող լիազոր մարմնին և ներմուծվող ապրանքի բարձր որակի տավարի մսին դասելու հաստատում տրամադրող լիազոր մարմնին։

1. **Կարգավորման նպատակը և բնույթը**

Նախագծով հաստատվում է Հայաստանի Հանրապետության տարածք ներմուծվող առանձին ապրանքների նպատակային նշանակությունը հաստատող Հայաստանի Հանրապետության լիազոր պետական կառավարման մարմինների ցանկն ըստ ոլորտների՝ համապատասխանաբար ներկայումս գործող ՀՀ Կառավարության կառուցվածքում ընդգրկված նախարարությունների և ՀՀ Կառավարության ենթակա մարմինների գործառույթների։

1. **Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է ՀՀ պետական եկամուտների կոմիտեի կողմից:

ՏԵՂԵԿԱՆՔ

«Հայաստանի Հանրապետության կառավարության 2015 թվականի մարտի 10-ի N 228-Ն որոշման մեջ փոփոխություն կատարելու մասին» ՀՀ կառավարության որոշման նախագծի ընդունման առնչությամբ այլ իրավական ակտերի ընդունման անհրաժեշտության վերաբերյալ

«Հայաստանի Հանրապետության կառավարության 2015 թվականի մարտի 10-ի N 228-Ն որոշման մեջ փոփոխություն կատարելու մասին» ՀՀ կառավարության որոշման նախագծի ընդունման արդյունքումայլ իրավական ակտերի ընդունման անհրաժեշտություն չի առաջանում:

ԵԶՐԱԿԱՑՈՒԹՅՈՒՆ

«Հայաստանի Հանրապետության կառավարության 2015 թվականի մարտի 10-ի N 228-Ն որոշման մեջ փոփոխություն կատարելու մասին» ՀՀ կառավարության որոշման նախագծի ընդունմամբ պետական եկամուտների նվա­զեց­ման կամ ծախսերի ավելացման մասին

«Հայաստանի Հանրապետության կառավարության 2015 թվականի մարտի 10-ի N 228-Ն որոշման մեջ փոփոխություն կատարելու մասին» ՀՀ կառավարության որոշման նախագծի ընդուն­­ումը չի հանգեցնի պետա­­կան եկա­­մուտ­ների նվա­զե­­ցման կամ ծախսերի ավելացման: